ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ሱዳን፡ ሪክ ማቻር ኣብ መዓልቲ ሰላም ሃገሩ ንምስታፍ ጁባ ኣትዩ 31 ጥቅምቲ 2018 ምንጪ ስእሊ, Reuters መግለጺ ስእሊ, ደቡብ ሱዳን መዓልቲ ሰላም ጸንቢላ መራሒ ቀንዲ ተቓዋሚ ጉጅለ ደቡብ ሱዳን ሪክ ማቻር፡ ድሕሪ ናይ ክልተ ዓመት ስደት ኣብ ጽምብል መዓልቲ ሰላም ንምርካብ ሎሚ ናብ ሃገሩ ተመሊሱ። ንሱ፡ ኣብ ወርሒ ነሓሰ ምስ ፕረዚደንት ደቡብ ሱዳን ሳልቫ ኪር ነቲ ንሓሙሽተ ዓመታት ነታ ሃገር ዝሓመሳ ግጭት ክገትእ ትጽቢት ዝግበረሉ ስምምዕ ሰላም ድሕሪ ምፍራሙ'ዩ ናብ ርእሰ-ከተማ ጁባ ተመሊሱ። ብመሰረት እቲ ስምምዕ፡ ሪክ ማቻር ሓደ ካብቶም 5 ናይ ምክትል ፕረዚደንት ስልጣን ክወሃቦም ዝተሰማምዑ መራሕቲ እዩ። ደቡብ ሱዳን፡ ሎሚ መራሕቲ ሃገራት ቀርኒ ኣፍሪቃ ኣብ ዝተረኽብሉ ኣጋጣሚ መዓልቲ ሰላም ብድምቀት ጸምቢላ። ፕረዚደንት ሶማልያ መሓመድ ዓብዱላሂ መሓመድ፡ ፕረዚደንት ኢትዮጵያ ሳህለ-ወርቅ ዘውዴን ፕረዚደንት ሱዳን ዑመር ሓሰን ኣልበሽርን ኣብቲ ኣብ ርእሰ-ከተማ ጁባ ዝተኻየደ ጽምብል ተሳቲፎም። ደቡብ ሱዳን፡ ንኲናት ሓድሕድ መዕለቢ ከምጽእ ተተስፍይሉ ዘሎ ስምምዕ መንግስቲ ደቡብ ሱዳን ምስ ቀንዲ ተቓዋሚ ጉጅለ ስልጣን ናይ ምምቕራሕ ስምምዕ ከቲሙ ደቡብ ሱዳን፡ ሰራሕተኛታት ረድኤት ዘማረረት ሃገር ደቡብ ሱዳን፡ "ብሚልዮናት ዝቝጸር ኣታዊ ገንዘብ ነዳዲ-ዘይቲ ኣብ ኲናት-ሕድሕድ ውዒሉ" ማቻር፡ ኣብ ሓደ እዋን ካብ ሃገሩ ድሕሪ ምውጽኡ፡ ንሕክምና ናብ ደቡብ ኣፍሪቃ ምስ ከደ፡ ኣብ ናይ ገዛ ማሕዩር ክጸንሕ ተገዲዱ ምንባሩ ይንገር። ኣብ ዝሓለፈ ሰሙን፡ ፕረዚደንት ሳልቫ ኪር ናብ ሃገሩ ክምለስ ንዘቕረበሉ ዕድመ ነጺግዎ ነይሩ'ዩ። ኣፈኛኡ ከም ዝገለጾ ግን ሰላም ክረጋገጽ እንተድኣ ኮይኑ ክልቲኦም ወገናት ክተኣማመኑ ኣለዎም ክብል ተዛሪቡ ነይሩ። ደቡብ ሱዳን ብመንገዲ ውሳነ-ህዝቢ (ረፈረንደም) ካብ ሪፓብሊክ ሱዳን ናጽነታ ድሕሪ ምእዋጃ፡ ኣብ ታሕሳስ 2013 ናብ ውሽጣዊ ግጭት ኣትያ። ቀንዲ ጠንቂ ናይቲ ግጭት ድማ ኣብ መንጎ እዞም ክልተ መራሕቲ ብዝተፈጥረ ዘይምቅዳዉ ምዃኑን፡ ሪክ ማቻር ኣንጻር ማእከላይ መንግስቲ ብረታዊ ተቓውሞ ምልዕዓሉን'ዩ። ቅድሚ'ቲ ናይ ነሓሰ ስምምዕ ንክልቲኦም ወገናት ንምቅርራብን ምትዕራቕን ዝተገበሩ ፈተነታት ኩሎም ኣይተዓወቱን። ዋላኳ ሪክ ማቻር ኣብ 2016 ናብ ናይ ምክትል ፕረዚደንት ስልጣኑ ክምለስ ናብ ጁባ ኣትዩ እንተነበረ፡ ዳግም ብዝተወለዐ ምትፍናን፡ ብእግሩ ካብታ ሃገር ክወጽእ ከም ዝተገደደ ጸብጻባት ይሕብሩ። ብሰንኪ'ቲ ኲናት ሓድሕድ ኣማኢት ኣሽሓት ከም ዝተቐትሉን፡ ቢልዮናት ድማ ከም ዝተፈናቐሉን ይግለጽ። ሕጂ'ውን እንተኾነ ኣብ ገለ ቦታታት ሓሓሊፉ ግጭት ከም ዘሎን፡ ብሰንኩ ህጹጽ ሰብኣዊ ረዲኤት ኣብ ምብጻሕ ዕንቅፋት ይኸውን ከም ዘሎን ትካል መግቢ ውድብ ሕቡራት ሃገራት ተዛሪቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
